जयपुर। भारत वाहिनी पार्टी के चुनावी कार्यालय का उद्घाटन करते हुए घनश्याम तिवाड़ी ने कहा कि बाणवाला हाउस में आज पांचवी बार चुनावी कार्यालय बनाया है। इससे पहले चार बार जिन चुनावों में इसे चुनावी कार्यालय बनाया गया था उसमें जीत मिली थी, इस बार फिर हमें जीत मिलेगी। उन्होंने कहा कि सरकार ने पूरी कोशिश की मुझे रोकने की कि हम इसे अपना कार्यालय नहीं बनाएं मगर उनकी कोशिश को हमने पूरा नहीं होने दिया। इस बार वाहिनी की जीत के साथ ही पिछली दोनों सरकारों को प्रदेश से निकाल बाहर फेंकने का काम सांगानेर के मतदाता करेंगे।